Magik Rompak

Magik Rompak merupakan sebuah filem aksi jenayah Malaysia arahan Adrian Teh. Dibintangi oleh Zul Ariffin, Sharnaaz Ahmad, Amelia Henderson dan Nadhir Nasar, filem ini akan ditayangkan pada 11 September 2025.

 Sinopsis 
Seorang ahli silap mata bergabung dengan sekumpulan pencuri yang mahu membalas dendam terhadap individu yang berkuasa, Tan Sri Hamdan. Sasaran mereka ialah "Hati Kesuma", seutas kalung emas bertatah delima legenda bernilai jutaan ringgit, yang bakal dipamerkan di majlis persaraan mewah Tan Sri. Namun ketika rompakan, misi mereka diancam dengan khianat dan sifat tamak.

 Pelakon 
 Zul Ariffin sebagai Fariq
 Sharnaaz Ahmad sebagai Hadi / "The Great Hadini"
 Amelia Henderson sebagai Wawa
 Nadhir Nasar sebagai Ujang
 Tay Ping Hui sebagai Tan Sri Hamdan Tan
 Yasmin Hani sebagai Puan Sri Rubiah Tan
 Fabian Loo sebagai Tommy Tan
 Miller Khan sebagai Sean Rahman
 Elvina Mohamad sebagai Maya / Delina
 Theebaan G sebagai Najib
 Anas Ridzuan sebagai Malik
 Wan Raja sebagai Appraiser
 Mustaqim Bahadon sebagai Khalid
 Aanantha Rajaram sebagai Dr. Siva
 Shamini Shradha sebagai Kumala
 Eric Chen sebagai HK Partner 
 Alicia Amin sebagai Pengacara Majlis Jasamu Dikenang (kemunculan istimewa)

 Penerbitan 
Sharnaaz Ahmad menjalani latihan selama 6 minggu untuk berlatih silap mata di bawah bimbingan jurulatih profesional. Penggambaran bermula pada bulan November dan Disember 2024 selama 50 hari  dan mengambil inspirasi dari filem Now You See Me. Semasa dalam tempoh penggambaran, bapanya telah meninggal dunia dan penggambaran tertangguh untuk selama beberapa hari untuk memberi ruang untuk Sharnaaz bersama-sama bapanya buat kali terakhir. 
Filem ini merupakan filem pertama berbahasa Melayu penuh bagi Tay Ping Hui. 

Sharul Kamal berkolaborasi dengan Aepul Roza untuk mengeluarkan lagu Bayangan, OST rasmi filem ini. Lagu ini telah dilancarkan secara rasmi pada hari tayangan. 

 Keluaran 
Filem ini telah ditayangkan secara rasmi di Malaysia dan Singapura pada 11 Sepember 2025. Filem ini telah mencapai kutipan RM 100,000 sahaja sepanjang tempoh tayangan awal.

Ulasan
Rata-rata ulasan filem ini ialah bercampur. Hakem Hassan dari Astro Gempak mengulas filem ini sebagai "filem yang menghiburkan". Dinesh Kumar Maganathan dari Free Malaysia Today mengatakan bahawa Adrian Teh berjaya memberi satu persembahan unik untuk dunia perfileman tempatan, tetapi gagal dalam mempersembahkan magik sebenar. Tay Yek Keak dari 8days memberi filem ini 3 bintang dari 5 dengan mengulas bahawa filem ini terlalu lama dan meleret.

 Rujukan 

 Pautan luar 


Kategori:Filem 2025
Kategori:Filem Malaysia tahun 2025
Kategori:Filem aksi Malaysia
Kategori:Filem jenayah
Kategori:Filem bahasa Melayu
Kategori:Filem arahan Adrian Teh
Kategori:Filem terbitan Astro Shaw